CELEX: 32002R0687
Language: hr
Date: 2002-04-22 00:00:00
Title: Uredba Komisije (EZ) br. 687/2002 od 22. travnja 2002. o razvrstavanju određene robe u kombiniranu nomenklaturu

02/Sv. 015
            
            
               HR
            
            
               Službeni list Europske unije
            
            
               206
            
         32002R0687
   
               L 106/3
            
            
               SLUŽBENI LIST EUROPSKE UNIJE
            
            
               22.04.2002.
            
         
      UREDBA KOMISIJE (EZ) br. 687/2002
   od 22. travnja 2002.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), kako je zadnje izmijenjena Uredbom Komisije (EZ) br. 578/2002 (2), a posebno njezin članak 9.,
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene navedenoj Uredbi, potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena se Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga ovoj Uredbi potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Primjereno je da u skladu s odredbama članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (3), kako je zadnje izmijenjena Uredbom Europskog parlamenta i Vijeća (EZ) br. 2700/2000 (4), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koja nisu u skladu s odredbama ove Uredbe, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 priložene tablice sada se razvrstava u kombiniranu nomenklaturu sukladno odgovarajućim KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s odredbama ove Uredbe, mogu se nastaviti navoditi u skladu s odredbama članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. travnja 2002.
      
         
            Za Komisiju
         
         Frederik BOLKESTEIN
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 97, 13.4.2002., str. 1.
   
      (3)  SL L 302, 19.10.1992., str. 1.
   
      (4)  SL L 311, 12.12.2000., str. 17.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               1.   Proizvod (dimenzije D × Š × V = 52,5 × 25 × 4,5 cm), konstruiran za držanje kirurških instrumenata, koji je sastavljen od dva odvojena dijela lijevane i perforirane plastike.
               Dva su dijela, jedan na drugome, spojena metalnim spojnicama na svakoj strani. Gornji dio ima dvije metalne ručke.
               Donji dio ima posebno oblikovane pretince za držanje instrumenata.
               Proizvod je predstavljen bez kirurških instrumenata.
               Vidjeti fotografiju A (1).
            
            
               3926 90 99
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 3926, 3926 90 i 3926 90 99.
               Proizvod se ne može smatrati dodatkom kirurškom instrumentu ili uređaju iz tarifnog broja 9018.
            
         
               2.   Ručni uređaj za globalnu navigaciju (dimenzije D × Š × V = 8 × 17,3 × 6,5 cm), sa šesnaestobojnim zaslonom s tekućim kristalima (dijagonala zaslona 10,4 cm) i nekoliko kontrolnih dugmeta. Uređaj ima prijamnik s dvanaest usporednih kanala koji može neprekidno pratiti i koristiti dvanaest satelita kako bi izračunao i dopunio podatke o položaju, odvojivu antenu, radi na baterije ili na adapter jednosmjernog toka od 10 do 35 V.
               Opremljen je sljedećim priborom:
               pojasom za nošenje, kratkom prijenosnom antenom, adapterom za upaljač za cigarete, kabelom za ažuriranje podataka, priručnikom i kutijom za nošenje.
               Vidjeti fotografiju B (1).
            
            
               8526 91 90
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 8526, 8526 91 i 8526 91 90.
               Uređaj ne ispunjava uvjete odjeljka II. stavka B uvodnih odredaba kombinirane nomenklature jer nije namijenjen ugradnji u civilni zrakoplov.
            
         
               3.   Predmet koji se sastoji od aluminijske plohe na kojoj stoji i koja je na stražnjoj strani povezana malim kotačem. Prednji je dio povezan upravljačkom polugom visine koja se može namjestiti i zaključati. Upravljačka poluga ima mali kotač i držač za ruke.
               Predmet se može preklopiti na spoju između upravljačke poluge i plohe.
               Predmet je primjeren za vožnju i djece i odraslih.
               Vidjeti fotografiju C (1).
            
            
               9501 00 90
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 1. uz odjeljak XVII. i tekstom oznaka KN 9501 i 9501 00 90.
               Proizvod se smatra igračkom na kotačima kojom se voze djeca iako ga mogu koristiti i odrasli.
               Tekst tarifnog broja 9501 ne isključuje mogućnost da takve proizvode koriste odrasli.
            
         
               4.   Nesastavljen plastični model (1:200) zrakoplova Boeing 767-300ER veličine (dužina × širina × visina) 27 × 24,5 × 8 cm. Model se sastoji od sljedećih elemenata:
               
                           —
                        
                        
                           trupa ili srednjeg dijela zrakoplova
                        
                     
                           —
                        
                        
                           2 krila, svako s motorom
                        
                     
                           —
                        
                        
                           repa zrakoplova
                        
                     
                           —
                        
                        
                           repne peraje
                        
                     
                           —
                        
                        
                           potpornja
                        
                     
                           —
                        
                        
                           postolja
                        
                     Na postolju i obje strane trupa nalazi se naziv zrakoplovnog društva. Na repnoj peraji, motoru i postolju je oznaka s logom zrakoplovnog društva.
               Vidjeti fotografiju D (1).
            
            
               9503 20 10
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 9503, 9503 20 i 9503 20 10.
               Predmet je model smanjenih dimenzija i koristi se u rekreacijske svrhe.
            
         
      
   
      
   
      
   
      
   
      (1)  Fotografije su isključivo informativne prirode.